Seni Pärispea küla seltsimaja hallanud MTÜ Pärispea Seltsimaja on märtsi lõpust äriregistrist kustutatud. MTÜ juhatuse liige oli Asko Aug. Küla aktiivsed elanikud moodustasid 22. aprillil MTÜ Pärispea Rahvamaja, juhatusse kuuluvad Terje Luts, Anneli Korp ja Mikk Lahe. Uus juhatus on esitanud Kuusalu vallavalitsusele sooviavalduse võtta üle eelmise MTÜ lepingulised kohustused ja õigused – seltsimaja oli antud MTÜ-le Pärispea Seltsimaja tasuta kasutada. Pärispea seltsimaja kuulub Kuusalu vallale. Vallavara saab kasutusse anda vallavolikogu otsusega. Kuusalu volikogu järgmine istung tuleb kahe nädala pärast.